《怀保叔寺镛公》
宋代·张即之

华严阁上夜谈经，虎啸风生月正横。茶笋家常原有分，簪缨世路本无情。

住閒石屋堪容膝，遇个诗翁便记名。

作者简介：和州人，字温夫，号樗寮。张孝伯子。以荫授承务郎，铨中两浙转运使进士举。历监临安府楼店务、龙山税、宁国府城下酒曲务等。官至司农寺丞、知嘉兴。因屡眚降授朝请郎。告老，特授直秘阁致仕。以能书闻天下，金人尤宝其翰墨。今传有所书《华严经》等。有《桃源志》。